### Sagsfremstilling

Orientering fra udvalgsformanden:

Orientering fra øvrige medlemmer:

Orientering fra forvaltningen:

[adresse] høring

[adresse] høring vedr. opførelse af 8 vindmøller ved Ellhöft og Åbjørn Pedersen ca. 780 meter syd for den danske grænse. Plan og Mobilitet har udarbejdet et administrativt høringssvar for at støj og/eller skyggekast gener for 3 beboelser syd og vest for Sæd begrænses. [adresse] og [adresse] har aftaler vedrørende maksimalt støjniveau, men ingen bindende aftaler angående maksimalt skyggekast. Høringssvaret behandles på Klima-, Vækst- og Udviklingsudvalget den 9. september 2024.

[adresse] høring vedr. delvis opdatering af vindenergi på land - [adresse]

I regionalplanerne skal der ultimo 2027 udlægges mindst tre procent af landet i [adresse] til prioritetsområder til vindenergi. Ved udlægning af prioritetsområderne for vindenergi skal der kunne installeres en ydelse på 15 Gigawatt inden 2030.

Prioritetsområder for vindenergi og vindenergiområder uden for Prioritetsområder i [adresse] fastlægges en lang række afstandskrav til prioritetszoner. De samlede afstandskrav gør, at der ifølge den medfølgende miljørapport vurderes, at 92 procent af [adresse] landareal vil være udelukket som prioritetszone. De følgende afstandskrav er et prioriteret udpluk af den samlede liste, baseret på afstande som er relevante i grænseområdet. Prioritetszoner udelukkes indenfor en radius af 300 meter fra [adresse]. Afstandskrav til spredt bebyggelse og erhvervsområder er 400 meter. Karoline Østergaard fra trafik og skinneinfrastruktur er 100 meter.

Afstandskrav omkring naturbeskyttede områder, områder hvor der er indledt procedurer til sikring, naturskov, samt flora, fauna og habitat-områder er 100 meter. Til ynglepladser for truede fuglearter er der større afstandskrav fra 1000 meters radius til ynglepladser for sortterner op til 2000 meters afstandskrav til ynglepladser for havørn.

Høringssvar:

I det administrative høringssvar der behandles af Klima-, Vækst- og miljøudvalget er der lagt vægt på vigtigheden af, at gener for beboere på den danske side af grænsen minimeres ved at den danske støjbekendtgørelse overholdes, at skyggebelastningen fra anlæg minimeres til maksimalt 10 timer per år, at møller opstilles i et visuelt genkendeligt mønster, samt at de udstyres med behovsstyrede systemer, som automatisk tænder og slukker for advarselslys.

Afgørelse fra planklagenævnet

Tønder Kommune har den 18.09.2023 meddelt lovliggørende landzonetilladelse opsætning af 3 lysprojektør på den overdækket drivingrange bygning og indbyggede spotlamper inde i bygningen ved Tønder Goldklub, [adresse]. Afgørelsen blev påklaget til planklagenævet af nærmest nabo til golfbanen.

Planklagenævnet har den 23. august 2024 stadfæstet kommunes afgørelse.

Henvendelse fra Ballum Landsbyforening vedrørende cykelsti

Ballum Landsbyforening har indsendt en anmodning om prioritering af bedre cykelforhold, navnlig en cykelsti, langs Kystvejen på strækningen mellem [adresse] og Vesterende Ballum.

Klager over § 25 tilladelse

Tønder Kommune har modtaget to klager over afgørelsen om at tildele § 25 tilladelse til udvidelsen af Storde Biogas. Klagerne går på allerede kendte og behandlede emner i miljøvurderingsprocessen, herunder lugt og støj, hvorfor Tønder Kommune har valgt at bibeholde sin afgørelse og har vidersendt begge klager til klagenævnet.

[adresse]

I Akutpakken og Trepartsaftalen er der afsat midler til, at kystvandrådene skal fortsætte arbejdet. Kystvandrådene blev formelt opløst ved aflevering af rapporterne i december 2023. Hverken Akutpakken eller Trepartsaftalen indeholder en klar definition af opgaven for Kystvandrådene. Forvaltningen har påbegyndt drøftelserne med de tre andre kommuner og sammen afventes nu en tilbagemelding fra Miljøstyrelsen.

Møde mellem Tønder Kommune, [adresse], Danske Sportsfiskere og Danmarks Naturfredningsforening

Møde afholdt den 5. september omkring [adresse]

Tilbagevendende arragement kræver landzonetilladelse

Det fremgår af Planklagenævnets afgørelse af 9. maj 2022 til Tønder Kommune, at tilbagevendende arrangementer er ændret anvendelse, og ifølge hidtidig praksis vil afholdelse af periodisk tilbagevendende arrangementer kræve en landzonetilladelse. Forvaltningen vil i løbet af efteråret begynde at sende breve ud til de foreninger/lokalråd/personer, som står for at afholde et tilbagevendende arrangement. Det vil fremgå af brevet, at de skal søge og have fået en landzonetilladelse inden næste arrangement afholdes.

Der skal kun søges landzonetilladelse en gang, så længe arrangmentet afholdes med den samme placering og i samme omfang, som der er givet landzonetilladelse til.

Marine Natur Nationalpark (havpark)

WWF Verdensnaturfondens havbiologer har analyseret, hvor nye naturnationalparker med fordel kan udpeges, herunder [adresse].

Udpegning af risikoområder i henhold til oversvømmelsesloven, herunder Rømø

Kystdirektoratet har udarbejdet og kortlagt landets kyster, der peger på at flere kommuner skal udarbejde risikostyringsplaner til at håndtere fremtidige oversvømmelser. Herunder er Rømø i Tønder Kommune udpeget.

Årshjul

Årshjulet er et dynamisk styringsværktøj, der giver Teknik- og Miljøudvalget et løbende overblik over udvalgets aktiviteter, der ligger ud over de faste udvalgsmøder.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.

Søren Henriksen deltog ikke i mødet.